gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de gl gl es gl gl ja en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Touriño e o goberno español rexeitan que Galiza entre no debate sobre financiamento autonómico
Xoves, quinta feira, 29 de setembro de 2022
SINALAN QUE NON É PRIORITARIO
O presidente da Xunta coida que a revisión das relacións Xunta-Estado terá que facerse coa reforma do Estatuto
Redacción - 17:08 06/05/2008
A ministra de Administracións Públicas, Elena Salgado, e o presidente da Xunta, Emilio Pérez Touriño, pecháronlle a porta a unha revisión da comisión Xunta-Estado, tal e como demandaba o vicepresidente galego, Anxo Quintana. Os nacionalistas pretendían que a comisión fose similiar á que ten a Generalitat de Cataluña co goberno español, tendo así capacidade en temas cruciais como o financiamento autonómico ou o seguimento e control de infraestruturas.
Touriño e Salgado deixaron clara a súa unión á hora de abortar a proposta de Quintana: “Imos desenvolver a axenda prevista e non imos introducir elementos que perturben o desenvolvemento positivo desa colaboración”, afirmou o presidente da Xunta. Touriño sinalou que para 2008 o obxectivo da comisión ten que ser o traspaso das nove competencias negociadas por Quintana e Zapatero en novembro. O presidente vinculou unha revisión das relacións Xunta-Estado á reforma do Estatuto.
Quintana anuncia que continuará a batalla no Parlamento
Dende Vicepresidencia defenden que o cambio no regulamento da Comisión Bilateral de Cooperación pode facerse cunha simple delegación de Galiza e do Estado na comisión, non sendo preciso ningún outro acordo institucional. Aínda que dende o departamento de Quintana valoran como “moi positiva” a disposición da ministra para completar este ano o traspaso das nove competencias comprometidas, consideran queos cambios regulamentarios na comisión non ten por que perturbar a axenda de traballo.
O vicepresidente considera que a pouca disposición da ministra para a reforma da Comisión Bilateral responde á “lóxica e tradicional actitude da Administración do Estado, que sempre é celosa das súas competencias”. Quintana sinala que vai trasladar a intención de modificar o regulamento da Comisión Bilateral ao Parlamento“en espera de que a unidade política e a vontade de autogoberno de Galiza sirvan para modificar democraticamente as posicións de Madrid”.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto